Bugre - Uiquipedia

# Bugre

### De Uiquipedia

Hommarus gammarus

El bugre, tamién conocíu como llocántaru o llubricante, (Hommarus gammarus) ye un crustaceu marín decápodu, asemayáu a la llangosta.

Estrémase d'ésta última en que ye mas oscuru y mas delgáu pero más grande, pudiendo llegar a algamar 75 cm. de llargo y un pesu d'hasta 4 kilos.

Los bugres tienen cico pares de pates. Ocho d'elles, allugaes nel tórax, permiten-y movese, anque son bastante pequeñes en proporción al restu del cuerpu. En cambiu, el primer par de pates termina en dos pinces grandes; una , con los bordes afilaos, val-yu pa cortar y l otra, con dientes fuertes, pa triturar. Tien tamién, saliendo de la cabeza, dos antenes llargues y otres cuatro muncho más curties.

Suelen vivir a media profundidá abellugaos ente les roques, en llechos d'arena y grava. El so hábitat natural abarca prácticamente la totalidá de les costes del Atlánticu norte.

Hai tamién una variedá americana del bugre, conocida col nome de (Hommarus americanus) y que s'estrema de la especie europea pol color, negru azuláu con manches clares nel primer casu y acoloratáu nel segundu.

La especies europea ye muncho más escasa y sufre anguaño de la sobrepesca, polo que, en delles zones ta prohibio pescalos. Poro, la mayoría de los bugres que s'atopen nos mercaos ye d'orixe americanu.

El bugre ye un alimentu bastante apreciáu pol sabor delicáu de la so carne. Suelen concinase a la plancha o cocese n'agua salada, a poder ser de la mar. Tamién ye frecuente preparalu en ensalada , con arroz y hasta con fabes.

Retrieved from "http://ast.wikipedia.org../../../b/u/g/Bugre.html"

Categoríes: Animales | Artrópodos | Crustáceos

##### Views

- Artículu
- Discusión
- Revisión actual

##### Buscar

##### Otres llingües

- Dansk
- English
- Español
- Italiano
- Nederlands